फैजाबाद : पूर्व मुख्यमंत्री हेमवती नंदन बहुगुणा की स्मृति में फैजाबाद के अवध विश्वविद्यालय में वाद-विवाद प्रतियोगिता संपन्न हुई। विषय था सोशल मीडिया वरदान या अभिशाप। इस प्रतियोगिता में स्वर्गीय हेमवती नंदन बहुगुणा की पुत्री व पर्यटन मंत्री रीता बहुगुणा जोशी में शिरकत कर प्रतिभागियों का उत्साहवर्धन किया। यह प्रतियोगिता लखनऊ विश्वविद्यालय के सहयोग से उत्तर प्रदेश व उत्तराखंड कि 30 विश्वविद्यालय में कराई जा रही है। इसका आयोजन हेमवती नंदन बहुगुणा समिति कर रही है। कार्यक्रम के तृतीय सप्ताह में वाद-विवाद प्रतियोगिता अपना अंतिम रूप लेगी और उसका फाइनल लखनऊ विश्वविद्यालय में कराया जाएगा जिसमें कई केंद्रीय मंत्रियों के शामिल होने की उम्मीद है।इस मौके पर रीता बहुगुणा जोशी ने कहा कि सोशल मीडिया सहयोगी भी है लेकिन समाज की उपयोगिता पर विचार भी करने की जरूरत है। उन्होंने कहा कि इस प्रतियोगिता में प्रथम आने वाले प्रतिभागी को 51 हज़ार रुपए द्वितीय प्रतिभागी को 31 हज़ार तृतीय प्रतिभागी को 21 हज़ार और सांत्वना पुरस्कार के रुप में 11 हज़ार रुपये दिए जा रहे हैं। उन्होंने कहा कि प्रधानमंत्री के अनुरोध पर केंद्र सरकार हेमवती नंदन बहुगुणा के नाम पर डाक टिकट जारी कर रही है और विधानसभा में मुख्यमंत्री योगी आदित्यनाथ ने स्वर्गीय हेमवती नंदन बहुगुणा को श्रद्धांजलि दी और विधानसभा में एक प्रतिमा भी लगाई जा रही है।